REDARGUTIO PHILOSOPH1ARUM. 471 



contenti, etiam artem athleticam consulerent, ac 

 omnes cum manibus et lacertis et nervis ex arte 

 bene unctis et medicatis adesse juberent; annon 

 prorsus eos dare operam, ut cum ratione quadam et 

 prudentia insanirent, clamaretis ? et tamen simili 

 homines malesano impetu feruntur in intellectuali- 

 bus, dum intellectum veluti nudum applicant, et ab 

 ingeniorum vel multitudine vel excellentia magna 

 sperant, vel etiam dialecticis, qua3 mentis quaedam 

 athletica censeri possit, ingeniorum nervos roborant ; 

 neque machinas adhibent, per quas vires et singulo- 

 rum intendantur, et omnium coeant. 



Atque ut menti debita auxilia non subminis- 

 trant ; ita nee naturam rerum debita observantia 

 prosequuntur. Quid enim dicemus? an mhil aliud 

 est philosophiam condere, quam ex paucis vulgaribus 

 et obviis experimentis de natura judicium facere ; 

 ac dein tota saecula in meditationibus volutare ? 

 Atque, filii, nesciebam nos tarn naturae fuisse famili- 

 ares, ut ex tarn levi et perfunctoria salutatione ea 

 nobis aut arcana sua patefacere, aut beneficia imper- 

 tire dignaretur. Certe nobis perinde facere videntur 

 homines, ac si naturam ex longinqua et prae-alta turri 

 despiciant et contemplentur ; quae imaginem ejus 

 quandam, seu nubem potius imagini similem,ob ocu- 

 los ponat : rerum autem differentias (in quibus res 

 hominum et fortune sitaa sunt), ob earum minutias 

 et distantise intervallum, confundat et abscondat. Et 

 tamen laborant et nituntur, et intellectum tanquam 

 oculos contrahunt, ejusdemque aciem meditatione 

 figunt, agitatione acuunt, quinetiam artes argumen- 



